Public procurement notice: Contract Notice
Published: 2017-12-19
Buyer: Helsingin Seudun Liikenne - kuntayhtymä
Country: FI
Contract type: Services
Procedure: Open procedure
CPV classification: 72413000: Website design services
Submission deadline: 2018-01-19
Award criteria: The most economic tender

Technical requirements: Digitaaliset palvelut ovat keskeinen osa HSL:n asiakaslähtöistä toimintaa. Esimerkkejä HSL:n digitaalisista palveluista ovat mm. Reittiopas ja Mobiililippu. Vastaavien palveluiden käyttöönotto vauhdittuu lähitulevaisuudessa entisestään. Lisäksi digitaalisten palveluiden kokonaisuuteen liittyvät myös fyysiset laitteet, kuten matkakortinlukijat ja lippuautomaatit, sekä näiden käyttöliittymät.
HSL tarvitsee ulkopuolisia kumppaneita digitaalisten palveluidensa suunnittelun ja kehittämisen tueksi. Tämän hankinnan tavoitteena on luoda HSL:n käyttöön puitejärjestely, jonka avulla voidaan sopimuskauden aikana ostaa laadukkaita ja kustannustehokkaita digitaalisten palveluiden suunnitteluun ja kehittämiseen liittyviä palveluita järjestelyyn valituilta toimijoilta.
Puitejärjestelyyn liittyvät toimeksiannot tullaan tekemään pääosin HSL:n tiloissa ja HSL:n työnjohdon alaisuudessa. HSL toimii monitoimittajaympäristössä, johon valittujen toimijoiden on roolinsa puitteissa mukauduttava. Digitaalisten palveluiden suunnittelu ja kehittäminen tapahtuvat osana ketterää kehitystiimiä, jonka sisällä eri toimijoiden välinen sujuva yhteistyö on onnistumisen edellytys. Raportoinnin osalta kumppaneilta odotetaan läpinäkyvyyttä.
- Käyttöliittymäsuunnittelu: HSL:n palveluja käyttävät erilaiset, hyvin laajat ja monimuotoiset käyttäjäryhmät, joten esim. esteettömyyden huomioiminen on välttämätöntä;
- Käyttäjähaastattelut: esim. kuluttajien asiakas- tai asiointikokemukseen liittyen, ja yhteenvetojen koostaminen kerätyn aineiston pohjalta.
- Analytiikkaosaaminen: esim. palvelun nykytilan analysointi ja sen perusteella tehdyt johtopäätökset, tai uuden palvelun mittaamisen suunnittelu ja itse mittaaminen;
Puitejärjestelykumppaneilta voidaan sopimuskauden aikana hankkia myös muita suunnitteluun ja kehittämiseen liittyviä palveluita HSL:n digihankkeiden tueksi.
Digitaalisten palveluiden toteutusosaamista (ohjelmistokehitys) ei tähän puitejärjestelyyn valituilta toimijoilta edellytetä, vaan ohjelmistokehityksestä vastaavat muut tahot. Myöskään aiempaa joukkoliikennepalveluiden suunnittelukokemusta toimijoilta ei edellytetä. Samanaikaisesti tämän hankinnan kanssa HSL on erillisessä kilpailutuksessa hankkimassa itselleen myös kokonaisvaltaista palvelumuotoilukumppania. Valittu palvelumuotoilukumppani tulee tarjoamaan linjauksia ja syötteitä myös digitaalisten palveluiden suunnitteluun.
Yksittäisen palvelun osalta käyttäjäkokemus määritellään kyseisessä palvelussa ja/tai kanavassa digitaalisten palveluiden suunnittelun puitejärjestelyyn valittujen toimijoiden kanssa.
Kaikki kirjalliset tuotokset tulee toimittaa suomen kielellä. Yhteistyöhön liittyvä kommunikaatio tulee tapahtua suomeksi tai englanniksi.
Toimijan tulee tarjouksessaan toimittaa täytettynä tarjouspyynnön liite 4, jossa toimijalta pyydetään digitaalisten palveluiden suunnitteluun liittyen palvelukuvauksia, joiden perusteella arvioidaan toimijan tarjoamien palvelujen laatua ja soveltuvuutta HSL:n tarpeisiin.
Sopimusta voidaan lisäksi jatkaa kahdella (2) optiovuodella. HSL ilmoittaa optiokauden käyttöönotosta tai sen käyttämättä jättämisestä kirjallisesti neljä (4) kuukautta ennen sopimuskauden päättymistä.
Sopimuskaudella sekä optiokaudella noudatetaan tarjouspyynnön ja sen liitteiden mukaisia ehtoja. Sopimuksen ehdot on esitetty tarkemmin tarjouspyynnön liitteenä 6 olevassa sopimusluonnoksessa. Muutosten tai lisäysten tekeminen kyseisiin ehtoihin ei ole tarjousvaiheessa sallittua.

Eligibility requirements: Tarjouspyynnön ja sen liitteiden mukaisesti.